Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...EN ŠA₃ DU A GAR₃ UR MAH KUR...
 AN |SAL.TUG₂| GIŠ ZI DA MUŠ MAH |GAL.BUR₂| A DA...
 |GUD×KUR| GAL ŠEN ŠEN NA GABA LUM A BA A MI...
 |GA₂×AN| NI KI |NINDA₂×NE| AN |SAL.TUG₂| |GIR₃×GAN₂@t| DA A ŠA₃...
...KU₃ GA NA GA ZI |KA×GAR| A |KA×BAD| PIRIG |KA×GA| |KA×GA| BA 
 |ZU.AB| A |PAP.PAP| GA₂ ME MAH |A.AN| EŠ₂ DA KU₃ ŠU DUH 
 NISAG GA₂ DUB KAL GA BA GAR ZI KA KEŠ₂ DA 
 LUGAL |GUD×KUR| |HI×AŠ₂| |EZEN×BAD| |KA×ME| SI DI GAR |NE.RU| E |IGI.UR| GIG 
 |URU×UD| IDIM |HI×AŠ₂| NU MU KALAM@g GI₄ GI₄ ŠU |GU%GU| A DI NE 
 AN |SAL.TUG₂| GIŠ ZI DA IDIM |HI×AŠ₂| NU MU KALAM@g GI₄ GI₄ ŠU |GU%GU| A DI NE 
 ERIN₂ ERIN₂ MA ŠU ZU MA RA IGI IG 
 |PA.LU| SAG MI GA ŠID BI MU E ZU 
 |LAGAB×(GUD&GUD)| |GA₂×PA| BI KIN KIN NE MA RA IGI DU 
 UZ₃ NE MAŠ₂ BI PA UD SUD DU DU DU MU BI MU E ZU 
 AN |SAL.TUG₂| GIŠ ZI DA PA UD SUD DU DU DU MU BI MU E ZU 
 LUGAL ŠA₃ LAL SUD ŠA₃ TA |UD.DU| A KA |KA×ŠU| ZU ŠU A GAN IB GI₄ 
 NAM TI |IGI.DIB| TU ZA DA ŠA MU KALAM@g IG 
 NUN HI LI SUD SUD AN |SAL.TUG₂| GIŠ ZI DA 
 BARA₂ KI KU MAH A KU A NI EN AN DUN A₂ ZI DA 
...ZU UR TUG₂ TUG₂ PA ZA KUR ŠU |IGI.DIB| MU E TI 
...AD MI RI IB KA NI₂ TE NA...
...
...KA LUL LA...
...ŠAR₂ ŠAR₂ RA ŠA MU RU UB BI EN NE DIM₂ BA RA |KA×EŠ₂| |KA×EŠ₂| AN 
 LUGAL EN ŠA₃ SUD DU BARA₂ MAH ZA NAM HI MU RI IN TAR 
 AN GAR SI DI E KI |NINDA₂×NE| E KA HI BI MU KALAM@g E 
 |IGI.DU| GAL ZU |URU×BAR| NA <unk> <unk> A GAN |U.GUD| 
 LUGAL NI₂ RI A |IGI.NAGAR.BU| UD BI SAG BA DU A 
 AN BAR AN TA A BA DI DU NI A NA AN DA DI A 
 UR SAG |AK×ERIN₂| IGI IG TAK₄ A KUR |EZEN×BAD| NA NI A |UD.DU| 
 AN |SAL.TUG₂| GIŠ ZI DA |AK×ERIN₂| IGI IG TAK₄ A KUR |EZEN×BAD| NA NI A |UD.DU| 
 LUGAL KI GU LA A₂ |NINDA₂×NE| GA₂ DU KI <unk> BI DU MU NE 
 DUN AN TUK KI A₂ |NINDA₂×NE| GA₂ NI IGI BI MA RA IGI IG 
 LUGAL KA |TA×HI| AN RI E NE AN EN KI ZAG SAL 
 AN |SAL.TUG₂| GIŠ ZI DA TUR AN |SAL.TUG₂| A ZU 
 A A AN EN KI ZAG SAL 
 BAL BAL E AN |SAL.TUG₂| GIŠ ZI DA |HI×BAD|

Provide the transliteration.

<SURFACE>
...en šag₄-tum₂ a-gar₃ ur-mah kur...
{d}nin-ŋiš-zid-da muš-mah ušumgal-a-da...
am gal šen-šen-na gaba guz-a-ba a-ŋi₆...
ama-ni ki aŋ₂ {d}nin-girid₂-da-a šag₄...
...kug-ga-na ga zid gu₇-a uš₁₁ piriŋ sub-sub-ba
abzu-a buluŋ₃-ŋa₂ išib mah-am₃ eš₂-da kug šu du₈
saŋ₅-ŋa₂ dub kalag-ga-ba niŋ₂-zid zu₂ keše₂-da
lugal am ur₅ un₃ eme si sa₂ niŋ₂-erim₂-e hul gig
uru₂ idim hur nu-mu-un-gi₄-gi₄ šu suh₃-a di-de₃
{d}nin-ŋiš-zid-da idim hur nu-mu-un-gi₄-gi₄ šu suh₃-a di-de₃
erim-erim-ma šu-zu ma-ra-ši-ŋal₂
sipad saŋ gig₂-ga šid-bi mu-e-zu
u₈ sila₄-bi kiŋ₂-kiŋ₂-de₃ ma-ra-ši-ŋen
ud₅-de₃ maš₂-bi ŋidru ud su₃-ra₂ tum₂-tum₂-mu-bi mu-e-zu
{d}nin-ŋiš-zid-da ŋidru ud su₃-ra₂ tum₂-tum₂-mu-bi mu-e-zu
lugal šag₄-la₂ sug₄ šag₄-ta e₃-a inim šudu₃-zu šu-a he₂-eb-gi₄
nam-til₃ u₃-tud za-da ša-mu-un-ŋal₂
nun hi-li sud-sud {d}nin-ŋiš-zid-da
barag ki-tuš mah-a tuš-a-ni en diŋir šul a₂ zid-da
...zu-ur tug₂ mur₁₀ ŋidru za-gin₃ šu u₃-mu-e-ti
...ad mi-ri-ib-dug₄ ni₂-te-na...
...
...ka lul-la...
...šar₂-šar₂-ra ša-mu-šub{ub}be₂-en izi-gin₇ ba-ra-ma₅-ma₅-an
lugal en šag₄ su₃-ra₂ barag mah-za nam dug₃ mu-ri-in-tar
diŋir niŋ₂-si-sa₂-e ki aŋ₂-e inim dug₃-bi mu-un-e
palil gal-zu unken-na <unk> <unk> a he₂-du₇
lugal ni₂ ri-a ildum₂ ud-bi saŋ-ba du-a
an-bar an-ta a-ba de-ŋen-ne₂ a-na an-da-sa₂-a
ur-saŋ me₃ igi ŋal₂ taka₄-a kur un₃-na i₃-a-e₃
{d}nin-ŋiš-zid-da me₃ igi ŋal₂ taka₄-a kur un₃-na i₃-a-e₃
lugal ki gu-la a₂ aŋ₂-ŋa₂ tum₂ ki <unk> bi tum₂-mu-de₃
šul diŋir tuku ki a₂ aŋ₂-ŋa₂-ni igi-bi ma-ra-ši-ŋal₂
lugal ka lal₃ diŋir-re-e-ne {d}en-ki za₃-mi₂
{d}nin-ŋiš-zid-da dumu {d}nin-a-zu
a-a {d}en-ki za₃-mi₂
bal-bal-e {d}nin-ŋiš-zid-da-kam